Šilutės geležinkelio tiltas
Šilutės geležinkelio tiltas – akmeninis arkinis geležinkelio tiltas Šilutėje per Šyšos upę, geležinkelio atkarpoje Klaipėda – Pagėgiai. Jungia Šilutės geležinkelio stoties rajoną su miesto pietine dalimi. Geležinkelio tiltas atspindi to meto pramoninę architektūrą, todėl yra valstybės saugomas kultūros objektas, 1995 m. įrašytas į LR nekilnojamųjų kultūros vertybių registrą (unik. objekto kodas 4838). Penkių arkų tilto ilgis – 82,5 m, plotis – 8,25 m.